Քասըմփաշայի ընդհանուր տեսքը Ոսկեղջյուրից
**Քասըմփաշա** (թուրքերեն՝ Kasımpaşa), թաղամաս Ստամբուլի Բեյօղլու շրջանում։ Գտնվում է Ոսկեղջյուրի ծոցից դեպի հյուսիս՝ քաղաքի եվրոպական հատվածում։ Քասըմփաշայի հարևանությամբ գտնվում են Դոլափդերե թաղամասն ու Քուրթուլուշ շրջանը։

Պատմություն
-----------

Քասըմփաշան Ստամբուլի ամենահին բնակելի թաղամասերից մեկն է, որն ունի հարուստ ծովային ավանդույթներ։ Մեհմեդ II սուլթանի նավերը, ներկայիս Քասըմփաշայի կողմից, մտել են Ոսկեղջյուրի ծոց։ 1453 թվականին Կոստանդնուպոլսի անկումից հետո Քասըմփաշան սկսել է ծաղկել։ XVI դարում Քասըմփաշայում են եղել Օսմանյան կայսրության հիմնական նավաշինարանները, որտեղ կանգնած է եղել մոտ 120 նավ։ Կայսրության անկումից հետո թաղամասում գտնվող «Հալիչ» նավաշինարանը ևս անկում է ապրել։ XIX դարում օսմանյան նավատորմը ռազմական տեսանկյունից հանդիսանում էր ոչ արդյունավետ, և Քասըմփաշայի մեծ մասը ոչնչացվել է հրդեհի ժամանակ։ Ներկայումս այն ծառայում է որպես վերանորոգման կայան, որն սպասարկում է բեռնատար նավերին, լաստանավերին և ոչ մեծ զբոսանավերին։

Թուրքական ռազմածովային բարձրագույն դպրոցը հիմնադրվել է 1773 թվականին, որը նախատեսված եղել Քասըմփաշայում խարիսխ գցած ռազմական և քաղաքացիական նավապետերին երկրաչափություն և նավարկություն սովորեցնելու համար։ 1838-1850 թվականներին թուրքական ռազմածովային ակադեմիան ևս տեղակայված է եղել այս թաղամասում։ Մուդանիայի զինադադարից հետո շենքը, որտեղ նախկինում տեղակայված է եղել Օսմանյան կայսրության ռազմածովային նավատորմի նախարարությունը (թուրքերեն՝ Bahriye Nazırlığı), 1922 թվականի նոյեմբերի 14-ին դարձել է Թուրքիայի ռազմածովային ուժերի Ստամբուլի շտաբ կենտրոնը։

1955 թվականին տեղի ունեցած Ստամբուլի ջարդերի ժամանակ Քասըմփաշայի հույն բնակիչները ենթարկվել են հարձակումների և թալանվել։

Մշակութային և ժամանակակից կյանք
-------------------------------

Թուրքիայի Հանրապետության առաջին տարիներին Ոսկեղջյուրի շուրջ տարածքը կորցրել է իր նախկին հռչակը։ XXI դարերում Ստամբուլի համայնքային իշխանությունները ներդրումներ են արել թաղամասում մարզադաշտ, սպորտային համալիր, լողավազան, գրադարարններ և Ոսկեղջյուրի ափին հանգստի սոցիալական բազաներ կառուցելու համար, որտեղ կան ֆիթնեսի և բուժհաստատություններ։

Լողափին գտնվում է Օք Մեյդանըն, որտեղ սուլթաններն զբաղվել են նետաձգությամբ։ Մարմարե մի քանի սյուներ հիշեցնում են տարբեր սուլթանների հաջող նետաձգության մասին։ Քասըմփաշա հրապարակում կա նաև մուսալա՝ բացօթյա վայր, որը նախատեսված է աղոթքի համար։

Թաղամասում է տեղակայված համանուն ֆուտբոլային ակումբը, որը խաղում է Թուրքիայի ֆուտբոլի առաջնությունում։ Իր տնային խաղերը ֆուտբոլային ակումբը խաղում է Ռեջեփ Թայիփ Էրդողան մարզադաշտում, որը տեղավորում է շուրջ 13 500 հանդիսատեսի և անվանվել է Թուրքիայի նախագահ Ռեջեփ Թայիփ Էրդողանի անունով։ Վերջինս ծնվել և տարրական դպրոց է հաճախել Քասըմփաշայում։

Պատկերասրահ
-----------

* Ստամբուլի Բեյօղլու շրջանի Քասըմփաշա թաղամասը, որը տեղակայված է Ոսկեղջյուրի ափին։ Աջում Օսմանյան ռազմածովային նավատորմի նախարարության շենքն է, իսկ կենտրոնում՝ ռազմածովային հոսպիտալը, որը ներկայումս օգտագործվում է Թուրքիայի ռազմածովային ուժերի կողմից։Ստամբուլի Բեյօղլու շրջանի Քասըմփաշա թաղամասը, որը տեղակայված է Ոսկեղջյուրի ափին։ Աջում Օսմանյան ռազմածովային նավատորմի նախարարության շենքն է, իսկ կենտրոնում՝ ռազմածովային հոսպիտալը, որը ներկայումս օգտագործվում է Թուրքիայի ռազմածովային ուժերի կողմից։
* Քասըմփաշա թաղամասում Օսմանյան կայսրության ռազմածովային նավատորմի նախարարությունը ներկայումս դարձել է Թուրքիայի ռազմածովային ուժերի Հյուսիսային ծովային շրջանի հրամանատարության շտաբ կայան։Քասըմփաշա թաղամասում Օսմանյան կայսրության ռազմածովային նավատորմի նախարարությունը ներկայումս դարձել է Թուրքիայի ռազմածովային ուժերի Հյուսիսային ծովային շրջանի հրամանատարության շտաբ կայան։
* Քասըմփաշան 19-րդ դարի վերջինՔասըմփաշան 19-րդ դարի վերջին

Ծանոթագրություններ
------------------

1. ↑  "Official website of the Turkish Navy: General history of the Turkish naval forces". Արխիվացված է the original 2011 թ․ մայիսի 5-ին. Retrieved 2014 թ․ ապրիլի 28. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  *Vryonis, Speros* The mechanism of catastrophe : the Turkish pogrom of September 6-7, 1955 and the destruction of the Greek community of Istanbul. — 3. printing.. — New York: Greekworks.com, 2005. — С. 235. — ISBN 9780974766034

|  |  |
| --- | --- |
|  | Քասըմփաշա Վիքիպահեստում |